|  |
| --- |
| 33. SJEDNICA GRADSKOG VIJEĆA GRADA POŽEGETOČKA 3. DNEVNOG REDAPRIJEDLOG GODIŠNJEG IZVJEŠĆA o ostvarivanju Programa korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini PREDLAGATELJ: Gradonačelnik Grada PožegeIZVJESTITELJ: Gradonačelnik Grada Požege i / ili pročelnica Upravnog odjela za imovinsko-pravne poslove Veljača, 2025. |



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/25-03/8

URBROJ: 2177-1-02/01-25-2

Požega, 18. veljače 2025.

GRADSKOM VIJEĆU GRADA POŽEGE

PREDMET: Prijedlog Godišnjeg izvješća o ostvarivanju Programa korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini

 - dostavlja se

Na osnovu članka 62. stavka 1. podstavka 1. Statuta Grada Požege (Službene novine Grada Požege, broj: 2/21. i 11/22.) te članka 59. stavka 1. i članka 61. stavka 1. i 2. Poslovnika o radu Gradskog vijeća Grada Požege (Službene novine Grada Požege broj: 9/13., 19/13., 5/14., 19/14., 7/18. - pročišćeni tekst, 2/20. 2/21. i 4/21.- pročišćeni tekst), dostavlja se Naslovu na razmatranje i usvajanje Prijedlog Godišnjeg izvješća o ostvarivanju Programa korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini.

Pravna osnova za ovaj Prijedlog Odluke je u članku 35. stavku 1. točki 2. i članku 48. stavku 3. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), te članku 39. stavku 1. podstavku 8. Statuta Grada Požege (Službene novine Grada Požege, broj: 2/21. i 11/22.) i članku 49. stavka 5. Zakona o poljoprivrednom zemljištu (Narodne novine, broj: 20/18., 115/18., 98/19. i 57/22.).

GRADONAČELNIK

dr.sc. Željko Glavić, v.r.

PRIVITAK:

1. Zaključak Gradonačelnika Grada Požege

2. Prijedlog Godišnjeg izvješća o ostvarivanju Programa korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini

3. Program korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini (Službene novine Grada Požege, broj: 20/23.)



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradonačelnik

KLASA: 024-02/25-03/8

URBROJ: 2177-1-02/01-25-3

Požega, 18. veljače 2025.

Na temelju članka 44. stavka 1. i članka 48. stavka 1. točke 1. Zakona o Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.) i članka 62. stavka 1. podstavka 1. i članka 120. Statuta Grada Požege (Službene novine Grada Požege, broj: 2/21. i 11/22.), Gradonačelnik Grada Požege, dana 18. veljače 2025. godine, donosi sljedeći

Z A K L J U Č A K

I.

Utvrđuje se Prijedlog Godišnjeg izvješća o ostvarivanju Programa korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini, kao u predloženom tekstu.

II.

Prijedlog Godišnjeg izvješća iz točke I. ovoga Zaključka upućuje se Gradskom vijeću Grada Požege na razmatranje i usvajanje.

GRADONAČELNIK

dr.sc. Željko Glavić, v.r.

DOSTAVITI:

1. Gradskom vijeću Grada Požege
2. Pismohrani.

PRIJEDLOG



R E P U B L I K A H R V A T S K A

POŽEŠKO-SLAVONSKA ŽUPANIJA

GRAD POŽEGA

Gradsko vijeće

KLASA: 024-02/25-03/8

URBROJ: 2177-1-02/01-24-4

Požega, 27. veljače 2025.

Na temelju članka 35. stavka 1. točke 2. Zakona o lokalnoj i područnoj (regionalnoj) samoupravi (Narodne novine, broj: 33/01., 60/01.- vjerodostojno tumačenje, 129/05., 109/07., 125/08., 36/09., 150/11., 144/12., 19/13.- pročišćeni tekst, 137/15.- ispravak, 123/17., 98/19. i 144/20.), članka 49. stavka 5. Zakona o poljoprivrednom zemljištu (NN, broj: 20/18., 115/18., 98/19. i 57/22) i članka 39. stavka 1. podstavka 3. i 8. Statuta Grada Požege (Službene novine Grada Požege, broj: 2/21. i 11/22.), Gradsko vijeće Grada Požege, na svojoj 33. sjednici, održanoj dana 27. veljače 2025. godine, donosi

GODIŠNJE IZVJEŠĆE

o ostvarivanju Programa korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini

I.

Gradsko vijeće Grada Požege usvojilo je Program korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini (Službene novine Grada Požege, broj: 20/23.), kao planski dokument kojim se raspoređuju namjenski prihodi od zakupa, prodaje, koncesije i promjene namjene poljoprivrednog zemljišta na području Grada Požege prema namjeni koja je propisna Zakonom o poljoprivrednom zemljištu (Narodne novine, broj: 20/18., 115/18. i 98/19 i 57/22.).

Predmetnim Programom utvrđen je raspored navedenih prihoda prema propisanoj namjeni rashoda koji su planirani u Proračunu Grada Požege za 2024. godinu i projekcijama za 2025. i 2026. godinu.

II.

Ukupni prihodi od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini ostvareni su u iznosu od 7.553,08 kuna, a Programom su bili planirani u iznosu od 11.900,00 kuna.

Nastavno se daju ostvareni prihodi Programa po vrstama prihoda, te namjeni korištenja:

|  |  |  |  |  |  |  |
| --- | --- | --- | --- | --- | --- | --- |
| r.b. | Vrsta prihoda | Planirano / Eura | Ostvareno / Eura | Namjena trošenja | Utrošeno / Eura | Neutrošeno / Eura |
| I. | II. | II. | IV. | V. | VI. |
| 1. | Prihod od zakupa poljoprivrednog zemljišta | 3.300,00 | 2.540,45 | geodetsko-katastarske usluge | 0,00 | 2.540,45 |
| 2. | Prihod o prodaje poljoprivrednog zemljišta | 7.000,00 | 535,50 | izgradnja i dodatna ulaganja u prometnice i mostove - ceste  | 535,50 | 0,00 |
| 3. | Prihod od koncesije poljoprivrednog zemljišta | 1.000,00 | 4.200,37 | izgradnja i dodatna ulaganja u prometnice i mostove - ceste | 0,00 | 4.200,37 |
| 4. | Prihod od prenamjene poljoprivrednog zemljišta  | 600,00 | 276,76 | geodetsko-katastarske usluge | 0,00 | 276,76 |
| 5. | UKUPNO  | 11.900,00 | 7.553,08 |  | 535,50 | 7.017,58 |

II.

Ovo Godišnje izvješće podnosi se Ministarstvu poljoprivrede RH, a objavit će se u Službenim novinama Grada Požege.

PREDSJEDNIK

Matej Begić, dipl.ing.šum.

O b r a z l o ž e n j e

uz Godišnje izvješće o ostvarivanju Programa korištenja sredstava od raspolaganja poljoprivrednim zemljištem u vlasništvu Republike Hrvatske za Grad Požegu u 2024. godini

Poljoprivredno zemljište je prema članku 52. Ustava Republike Hrvatske (Narodne novine, broj: 56/90., 135/97., 8/98., 113/00., 124/00., 28/01., 41/01., 55/01., 76/10., 85/10. i 5/14.) dobro od interesa za Republiku Hrvatsku koje uživa osobitu zaštitu.

Prema odredbama Zakona o poljoprivrednom zemljištu (Narodne novine, broj: 20/18., 115/18., 98/19. i 57/22.) (u nastavku teksta: Zakon), poljoprivrednim zemljištem smatraju se poljoprivredne površine koje su po načinu uporabe u katastru opisane kao oranice, vrtovi, livade, pašnjaci, voćnjaci, maslinici, vinogradi, ribnjaci, trstici i močvare, kao i drugo zemljište koje se može privesti poljoprivrednoj proizvodnji.

Što se tiče oblika raspolaganja državnim poljoprivrednim zemljištem Zakon definira sljedeće oblike: zakup i zakup za ribnjake, zakup zajedničkih pašnjaka, privremeno korištenje, zamjena, prodaja, prodaja izravnom pogodbom, davanje na korištenje izravnom pogodbom, razvrgnuće suvlasničke zajednice, osnivanje prava građenja i osnivanje prava služnosti, a poljoprivrednim zemljištem u vlasništvu države raspolaže se na temelju Programa raspolaganja poljoprivrednim zemljištem u vlasništvu države.

Zakon detaljno definira i namjenu korištenja ostvarenih prihoda temeljem raspolaganja državnim poljoprivrednim zemljištem te je u članku 25. stavku 6. Zakona propisano da sredstva ostvarena od naknade za promjenu namjene pripadaju jedinici lokalne samouprave u iznosu od 30 % ukupno ostvarenih prihoda na to ime. Sukladno stavku 7. navedenog članka, sredstva ostvarena od naknade za promjenu namjene namijenjena su isključivo za okrupnjavanje, navodnjavanje, privođenje funkciji i povećanje vrijednosti poljoprivrednog zemljišta. Stavkom 8. navedenog članka propisano je da su jedinice lokalne samouprave i Grad Zagreb dužni donijeti program korištenja sredstava ostvarena od naknade za promjenu namjene poljoprivrednog zemljišta.

Člankom 49. stavkom 1. Zakona propisano je da sredstva ostvarena od zakupa, prodaje, prodaje izravnom pogodbom, privremenog korištenja i davanja na korištenje izravnom pogodbom prihod su državnog proračuna 25%, 10% proračuna jedinice područne (regionalne) samouprave i 65% proračuna jedinice lokalne samouprave odnosno Grada Zagreba, na čijem se području poljoprivredno zemljište nalazi. Sredstva prihodovana tim načinima raspolaganja koja su prihod jedinica lokalne i područne (regionalne) samouprave namijenjena su isključivo za programe katastarsko-geodetske izmjere zemljišta, za podmirenje troškova postupaka koji se vode u svrhu sređivanja imovinskopravnih odnosa i zemljišnih knjiga, za subvencioniranje dijela troškova za sređivanje zemljišnoknjižnog stanja poljoprivrednog zemljišta u privatnom vlasništvu, za podmirenje dijela stvarnih troškova u vezi s provedbom Zakona, za program razminiranja zemljišta, program uređenja ruralnog prostora izgradnjom i održavanjem ruralne infrastrukture vezane za poljoprivredu i akvakulturu, program uređenja zemljišta u postupku komasacije i hidromelioracije, za troškove održavanja sustava za navodnjavanje, za program očuvanja ugroženih područja i očuvanja biološke raznolikosti i za program sufinanciranja aktivnosti izrade programa, projekata i ostalih dokumenata neophodnih za provedbu mjera potpore iz Programa ruralnog razvoja, a čija se izrada ne sufinancira kroz mjere potpore iz toga Programa i druge poticajne mjere za unaprjeđenje poljoprivrede i akvakulture. Stavkom 4. istoga članka propisana je dužnost jedinica lokalne i područne (regionalne) samouprave i Grada Zagreba do donesu program korištenja sredstava od raspolaganja poljoprivrednim zemljištem u vlasništvu države. Također, sukladno stavku 5. istoga članka, jedinice lokalne i područne (regionalne) samouprave i Grad Zagreb u obvezi su Ministarstvu poljoprivrede podnijeti godišnje izvješće o ostvarivanju programa korištenja sredstava.